钦定古今图书集成/历象汇编/乾象典/第049卷 > 匏瓜
## 钦定古今图书集成/历象汇编/乾象典/第049卷 > 匏瓜

按《星经》，瓜瓠五星，在离珠北，败瓜五瓜南，瓜瓠。入女
一度，去北辰七十一度。

按《史记天官书》：“匏瓜有青黑星守之，鱼盐贵。”

〈注〉索隐曰：《荆州占》云：“匏瓜，一名天鸡，在河鼓东。”正

义曰：“瓠瓜五星，在离珠北，天子果园。”

按：《汉书天文志》同，《晋书天文志》不载。

按《隋书天文志》：“瓠瓜五星，在离珠北，主阴谋，主后宫，
主果食。”

按《宋史天文志》：“匏瓜五星，在离珠北，天子果园也。其
西觜星，主后宫。”

按《观象玩占》：“瓠瓜五星，在离珠北，一曰天鸡，一曰天
瓠，主后宫，主司中，以和五味，又主阴谋。一曰瓠瓜，主
掌瓜果。”